Кальмар униясы

Кальмар униясы — 1397–1523 жылдары бар болған Данияның, Норвегияның (Исландиямен қоса) және Швецияның (Финляндиямен қоса) дат корольдарының қол астына бірігуі. Бірлестік 1397 жылы Кальмар (Швеция) қаласында біржолата бекітілді; кең мағынада — Скандинавия елдерінің экономикалық және саяси жағдайларына байланысты формальды түрде болса да, унияға біріккен бүтін бір тарихи кезеңі. Уния құрудың инициаторы Данияның әйел королі Маргарита болды. Ол Дания, Швеция және Норвегияға корольдік билікті өз әулетіне бекіту үшін немере туысы Эрик Померанскийді өзімен қосыла билік жүргізетін осы үш мемлекеттің ортақ королі етіп жариялаттырды. Алайда, уния жиі Ганза лигасымен соғысқандықтан, оның қазынасы сарқылды. Швед халқы жиі көтеріліске шығып тұрды. Швеция 1471 жылы ішкі автономияны алды.Қазақ Совет Энциклопедиясы, 8-том, 399 бет Швецияның униядан шығуына (1523) байланысты бұл бірлестік жойылды.Қазақ Совет энциклопедиясы: Алматы, 1974. 5 том. 200 бет.

 Дереккөздер 


Санат:Дания тарихы
Санат:Скандинавияның тарихи мемлекеттері
Санат:Норвегия тарихы
Санат:Швеция тарихы
Санат:Еуропа тарихы